**Tata Város Önkormányzata**

a "Közalkalmazottak jogállásáról szóló" 1992. évi XXXIII. törvény 20/A. § alapján

pályázatot hirdet

**Tatai Egészségügyi Alapellátó Intézmény

Intézményvezető (magasabb vezető)**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Részmunkaidő, heti 20 órás

**A vezetői megbízás időtartama:**

A vezetői megbízás határozott időre, 2019. 05. 01.-2024. 04. 30.-ig szól.

**A munkavégzés helye:**

Komárom-Esztergom megye, 2890 Tata, Fürdő u. 19.

**A munkakörbe tartozó, illetve a vezetői megbízással járó lényeges feladatok:**

Az intézmény alapító okiratában meghatározott feladatok végrehajtása kapcsolt munkakörben. Az intézmény jogszerű működésének biztosítása. Az egészségügyi alapellátáshoz tartozó szolgálatok munkájának szervezése.

**Illetmény és juttatások:**

Az illetmény megállapítására és a juttatásokra a "Közalkalmazottak jogállásáról szóló" 1992. évi XXXIII. törvény rendelkezései az irányadók.

**Pályázati feltételek:**

**-**         Egyetem, (orvostudományi, vagy egyéb) egyetemi szintű végzettség, ,

**-**         Vagyonnyilatkozat tételi eljárás lefolytatása,

**-**    egészségügyi (szak)menedzseri képesítéssel vagy egészségügyi menedzsment (szakirányú továbbképzési szakon szerzett) képesítés,

**-**         valamint legalább öt éves vezetői gyakorlat,

**-**         büntetlen előélet

**-**    magyar állampolgárság, vagy külön jogszabály szerint a szabad mozgás és tartózkodás jogával rendelkező, illetve bevándorolt vagy letelepedett státusz

**-**       A 13/2002.(III.28.) EüM rendelet 1.§ (2) bekezdése alapján a fenntartó felmentést adhat a vezetői gyakorlat megléte alól, illetőleg az egészségügyi (szak)menedzseri képesítési vagy egészségügyi menedzsment szakirányú továbbképzési szakon szerzett képesítési feltétel alól, abban az esetben, ha a pályázó a képzésben részt vesz, vagy vállalja a képesítésnek -a kinevezés (megbízás) adásától számított- öt éven belül történő megszerzését.)

**-**    Magasabb vezetői megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg kinevezhető.

**A pályázat részeként benyújtandó iratok, igazolások:**

**-**         részletes szakmai önéletrajz,

**-**         egyetemi oklevél és menedzseri képesítés közjegyző által hitelesített másolata,

**-**         intézmény vezetésére, fejlesztésére vonatkozó program

**-**       a közalkalmazottak jogállásáról szóló 1992. évi XXXIII. törvény 20.§-ának való megfelelést igazoló, érvényes erkölcsi bizonyítvány -azzal, hogy a munkakör része 18. életévet be nem töltött személyekkel való kapcsolattartás- a büntetlen előélet, valamint annak igazolására, hogy nem áll a tevékenység folytatását kizáró foglalkoztatástól eltiltás hatálya alatt

**-**         szakmai, vezetői gyakorlat hitelt érdemlő igazolása,

**-**      a pályázó nyilatkozata arról, hogy a pályázati anyagban foglalt személyes adatainak a pályázati eljárással összefüggő kezeléséhez hozzájárul,

**-**     pályázó nyilatkozata arról, hogy hozzájárul-e ahhoz, hogy a pályázatot véleményező és elbíráló testületek a személyét érintő ügy tárgyalásakor nyilvános ülést tartson,

**A munkakör betölthetőségének időpontja:**

A munkakör legkorábban 2019. május 1. napjától tölthető be.

**A pályázat benyújtásának határideje:** 2019. április 1.

A pályázati kiírással kapcsolatosan további információt Bálint Anita Irodavezető nyújt, a 34/588-662 telefonszámon.

**A pályázatok benyújtásának módja:**

**-**         Postai úton, a pályázatnak a Tata Város Önkormányzata címére történő megküldésével (2890 Tata, Kossuth tér 1. ). Kérjük a borítékon feltüntetni a pályázati adatbázisban szereplő azonosító számot: IX./28-1/2019. , valamint a munkakör megnevezését: intézményvezető.

**A pályázat elbírálásának módja, rendje:**

A pályázatok elbírálása az 1992. évi XXXIII. törvény (Kjt.) valamint a 356/2008.(XII.31) Korm. rendeletnek megfelelő eljárási rend szerint történik. Az elbírálás határideje a benyújtási határidőt követő első testületi ülés. A pályázat eredményéről a résztvevők írásbeli értesítést kapnak.

**A pályázat elbírálásának határideje:** 2019. április 30.

**A pályázati kiírás további közzétételének helye, ideje:**

**-**         Egészségügyi Közlöny

**-**         www.tata.hu

**A munkáltatóval kapcsolatos egyéb lényeges információ:**

Amennyiben az állást elnyerő pályázó nem az intézmény közalkalmazottja, úgy a vezetői megbízással egyidejű közalkalmazotti kinevezése a 356/2008. (XII.31.) Korm. rendelet 1.sz. mellékletében feltüntetett szakképesítést igénylő munkakörben történik. Az intézménynél létesült jogviszony esetében négy hónap próbaidő kerül kikötésre. A pályázati anyagokat kérjük 2 példányban /eredeti+másolati példány, mely csak az önéletrajzot és a vezetési programot tartalmazza/ benyújtani. A pályázati határidőnél a postára adás idejét kell figyelembe venni. A Képviselő-testület a pályázat eredménytelenné nyilvánításának jogát fenntartja.